প্রখ্যাত বাঙালি রসায়নবিদ আচার্য প্রফুল্লচন্দ্র রায় ২ আগস্ট ১৮৬১ সালে অবিভক্ত বাংলার খুলনা জেলায় জন্ম গ্রহণ করেন। কর্মজীবনের শুরুতে তিনি প্রেসিডেন্সি কলেজের রসায়নের অধ্যাপক ছিলেন। গবেষণার মাধ্যমে তিনি মারকিউরাস নাইট্রাইট, ১২টি যৌগিক লবণ এবং পাঁচটি থায়োএস্টার আবিষ্কার করেন। তিনি ১৯১১ সালে ডারহাম বিশ্ববিদ্যালয় ও ১৯৩৬ সালে ঢাকা বিশ্ববিদ্যালয় হতে সম্মানসূচক ডক্টরেট ডিগ্রি লাভ করেন। তাঁর প্রতিষ্ঠিত প্রতিষ্ঠানের মধ্যে আরকেবিকে হরিশচন্দ্র স্কুল ও বাগেরহাট সরকারি পিসি কলেজ উল্লেখযোগ্য।